Data was extracted from:https://www.infomed.co.il/drugs/baloxavir-xofluza/

המומחים של
Info
med
מסבירים:
בלוקסאוויר היא תרופה אנטי-ויראלית הפועלת כנגד וירוס השפעת. היא מעכבת את האנזים אנדונוקלאז, הנדרש לצורך שכפול ה
וירוס
, ובכך מונעת את שכפולו ומשמשת לטיפול בשפעת.
Subbotina Anna | Shutterstock
הטיפול בתרופה מיועד לשפעת חריפה, ללא סיבוכים, למטופלים שחוו תסמיני שפעת למשך פחות מ-48 שעות. היא לא נועדה למניע או טיפול במחלה שנגרמה על-ידי זיהומים אחרים מאשר וירוס השפעת, ולא מונעת זיהומים חיידקיים אשר עלולים להיות נלווים לוירוס השפעת.
וירוסי השפעת משתנים לאורך זמן ולכן גורמים כגון סוג ותת-סוג הווירוס, הופעת עמידות או שינויים באגרסיביות הווירוס עלולים להפחית את הערך הקליני של תרופות אנטי-ויראליות. יש להתחשב במידע על דפוס רגישות התרופה לזני השפעת העונתיים בהחלטה האם להשתמש בתרופה זו.
יעיל לטיפול ב
: שפעת חריפה ללא סיבוכים.
הנחיות חשובות:
התרופה מיועדת לילדים ולמבוגרים מעל גיל 12 שנים.
מתי אסור להשתמש בתרופה:
במקרה רגישות, אלרגיה, לחומר הפעיל או למרכיבי התרופה האחרים.
פרמקוקינטיקה
: קישור לחלבונים-כ-93%, ברובו מופרש בצואה, זמן מחצית חיים כ-79 שעות.
דגשים למשתמש:
• התרופה אינה אפקטיבית בטיפולים בזיהומים אחרים למעט
שפעת
. זיהומים אחרים עלולים להידמות לתסמיני שפעת או להופיע בשילוב עם שפעת וידרשו סוג אחר של טיפול. יש לפנות לרופא בכל החמרה/ היעדר שיפור/ תסמינים חדשים במהלך הטיפול או אחריו.
• יש לעדכן צוות רפואי באשר לטיפול זה, טרם קבלת חיסון חי מוחלש.
מידע על התרופה
אופן נטילת התרופה
טבליות מצופות, לבליעה. אין מידע לגבי כתישה/חצייה/לעיסה. המינון הוא יחיד וחד פעמי.
תדירות וזמן נטילה
התחלת הטיפול תיעשה תוך 48 שעות מהופעת התסמינים. יש ליטול את  התרופה בבליעה - שני כדורים במנה אחת.
טווח המינון
המינון ואופן הטיפול ייקבעו על ידי הרופא בלבד.
מינון מקובל, מעל גיל 12: מתן חד פעמי של 40 מ"ג, עבור משקל גוף 40-80 ק"ג.
מתן חד פעמי של 80 מ"ג, עבור משקל גוף מעל 80 ק"ג.
תחילת ההשפעה
.
משך ההשפעה
.
מנה שנשכחה
לא רלוונטי.
הפסקת התרופה
הטיפול הוא במתן חד פעמי.
מינון עודף
בנטילת מינון עודף או במקרה בליעה על ידי ילד, יש לפנות לרופא/ לחדר מיון בצירוף האריזה.
אחסון
מתחת ל-30 מעלות צלזיוס. מוגן מלחות.
אזהרות
תזונה
התרופה יכולה להילקח עם או ללא מזון. יש להימנע מנטילת התרופה יחד עם מוצרי חלב ומשקאות מועשרים בסידן.
אלכוהול
לא צפויה השפעה על פעילות התרופה.
נהיגה
אין השפעות ידועות על היכולת לנהוג.
הריון
לא ידוע אם התרופה מזיקה לעובר. יש להתייעץ עם הרופא.
הנקה
לא ידוע אם התרופה עוברת לחלב אם. יש להתייעץ עם הרופא.
תינוקות וילדים
לא מומלץ בילדים מתחת לגיל 12.
דווח לרופא במקרה של
אלרגיה
סיכון ממנת יתר
אין נתונים
סיכון מפיתוח תלות
אין נתונים
תופעות לוואי
תופעות לוואי: שלשול, ברונכיטיס, בחילה, סינוסיטיס, כאב ראש
במקרה של תופעות לוואי הבאות יש להפסיק נטילת התרופה: הטיפול הינו חד פעמי.
חלק מתופעות הלוואי של תרופה זו דורשות פנייה מיידית לרופא: רגישות יתר (אלרגיה) לתרופה, סימנים אפשריים כוללים קשיי נשימה, פריחה בעור, סרפדת או שלפוחיות בעור, נפיחות בפנים, בגרון או בפה, סחרחורת או תחושת סחרור.
לאחר שיווקה של התרופה, במהלך השימוש בה, זוהו מספר תופעות לוואי: תגובות מערכת החיסון: רגישות יתר, נפיחות, בפנים, בלשון, בעפעפיים, בשפתיים, תגובות אנפיליקטיות. תופעות עוריות ותת עוריות, תופעות של מערכת העיכול, תופעות פסיכיאטריות: תזזיתיות, התנהגות חריגה, הזיות.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
חומרים משלשלים מסוימים, נוגדי חומצה ותוספי תזונה כגון סידן, ברזל, מגנזיום, סלניום, אבץ.
יש להיוועץ ברופא לפני נטילת חיסון חי מוחלש לאחר נטילת תרופה זו.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא